Fra august 1966 ble Ongstad engasjert av (UBO) for å utrede mulig bruk av datamaskiner i bibliotekets arbeid. Ongstad rekrutterte studenter til det som etter hvert ble en egen avdeling ved UBO, Planavdelingen. Avdelingen utarbeidet på hans initiativ en norsk versjon av MARC (NORMARC) og datasystemer for produksjon av nasjonalbibliografier og samkataloger. Disse var basert på standarder (f.eks. standard Fortran og MARC) som viste seg meget robuste i langt tidsperspektiv. Han var sentral ved innføring av ISBN i Norge.